FORELØBIGT FORSLAG TIL ÆNDRINGSBUDGET NR. 8 TIL BUDGETTET FOR 2003 - ALMINDELIG OVERSIGT OVER INDTÆGTER - OVERSIGT OVER INDTÆGTER OG UDGIFTER PR. SEKTION - Sektion III - Kommissionen

(forelagt af Kommissionen)

under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [1], særlig artikel 37,

[1] EFT L 248 af 16.9.2002, s. 1.

forelægger Europa-Kommissionen hermed budgetmyndigheden det foreløbige forslag til ændringsbudget nr. 8 til 2003-budgettet på grundlag af nedenstående begrundelse.

***

INDHOLDSFORTEGNELSE

BEGRUNDELSE

OVERSIGTSTABEL EFTER UDGIFTSOMRÅDER I DE FINANSIELLE OVERSLAG

ALMINDELIG OVERSIGT OVER INDTÆGTER

Den almindelige oversigt over indtægter vil blive fremsendt separat.

OVERSIGT OVER INDTÆGTER OG UDGIFTER PR. SEKTION

SEKTION III - KOMMISSIONEN

BEGRUNDELSE

FBF 2004 blev udarbejdet på grundlag af en 2 % stigning i lønninger og pensioner i 2004 i forhold til 2003.

Følgende to forhold, der for øjeblikket drøftes i Rådet, vil imidlertid få betydelig indflydelse på behovet for budgetbevillinger til lønninger og pensioner i 2004:

* Det er konstateret, at den franske regerings statistikker over udviklingen i grundlønninger til offentligt ansatte i Frankrig i væsentlig grad afviger fra Eurostats beregninger. På den baggrund vedtog Kommissionen den 6. oktober 2003 et forslag til en rådsforordning [2], der skal korrigere denne difference ved at forhøje EU-vederlagene med 1 % pr. juli 2002. Denne forordning skulle betyde en stigning på 32,7 mio. EUR for 2004-budgettet for alle institutioner taget under ét.

[2] KOM(2003) 580.

* Den endelige beregning af lønreguleringen for januar 2004 viser, at der skal ske en forhøjelse på 3,4 %. Dette er 1,4 procentpoint højere end det skøn, som FBF 2004 er baseret på. Kommissionens forslag [3] er baseret på disse nye oplysninger. Til dækning af denne forhøjelse er der behov for 44,2 mio. EUR på 2004-budgettet for alle institutioner taget under ét.

[3] KOM(2003) 612.

Den margen under loftet for udgiftsområde 5, der er tilbage efter Europa-Parlamentets førstebehandling af det foreløbige budgetforslag for 2004 (86,8 mio. EUR), kan anvendes til dækning af disse behov, hvorved margenen reduceres til omkring 10 mio. EUR. Kommissionen mener imidlertid, at det vil være fornuftigt med en højere margen i 2004 for om nødvendigt at kunne dække uventede behov i forbindelse med udvidelsen. Kommissionen foreslår derfor at overføre margenen i 2003-budgettet til 2004-budgettet efter en fremgangsmåde svarende til den, der blev anvendt i forbindelse med bygnings-bevillingerne for 2003. Ved nærværende ændringsbudget overføres 2003-margenen til Kommissionens budget under budgetposten for leje og forpagtningsafgifter. Kommissionen vil i så fald betale leje og forpagtningsafgifter for de første måneder af 2004 (som skal betales inden den 1. januar 2004) over 2003-budgettet i stedet for over 2004-budgettet. Bevillingerne til leje og forpagtningsafgifter på 2004-budgettet kunne under andenbehandlingen reduceres med det overførte beløb, hvorved margenen på 2004-budgettet forøges med et beløb svarende til 2003-margenen (21,9 mio. EUR).

Parlamentet kunne så justere beløbet til lønninger og pensioner for 2004 under andenbehandlingen, så der sikres en margen på mellem 25 og 30 mio. EUR under udgiftsområde 5 til at dække uforudsete behov, som måtte opstå i 2004, der er et afgørende år for udvidelsen.

OVERSIGTSTABEL EFTER UDGIFTSOMRÅDER I DE FINANSIELLE OVERSLAG

>TABELPOSITION>

OVERSIGT OVER INDTÆGTER OG UDGIFTER PR. SEKTION

SEKTION III - KOMMISSIONEN

UDGIFTER

ArtikelA-2 0 0--Leje og forpagtningsafgifter

Tal

>TABELPOSITION>

Bemærkninger

Denne bevilling skal dække leje og forpagtningsafgifter for de benyttede bygninger eller bygningsafsnit samt leje af konferencelokaler, lagerlokaler, garager og parkeringspladser.

Bevillingen skal også, for visse bygningers vedkommende, dække udgifter til leje og forpagtningsafgifter for første kvartal eller halvår af 2004, som forfalder den 1. januar og skal betales inden den 31. december 2003.

Det bemærkes, at den dækker udgifter afholdt inden for Fællesskabets område, bortset fra:

- Det Fælles Forskningscenters anlæg. Udgifterne hertil er opført under undersektion B6

- ejendomme uden for Fællesskabet. Udgifterne hertil er opført under afsnit A-6

- kontorerne i Fællesskabet. Udgifterne hertil er opført under kapitel A-4 2.

De indtægter, der er formålsbestemte indtægter i henhold til finansforordningens artikel 18, stk. 1, litra e)-j), anslås til 1 300 000 EUR.

Indtægterne fra bidraget til de administrative udgifter i forbindelse med den afgørelse, der blev truffet af repræsentanterne for medlemsstaternes regeringer, forsamlet i Rådet den 27. februar 2002, om de finansielle følger af udløbet af EKSF-traktaten og om forskningsfonden for kul og stål, der er opført under konto 6 1 1 2 i oversigten over indtægter, vil kunne medføre, at der åbnes yderligere bevillinger i henhold til bestemmelserne i finansforordningens artikel 18.